GRAD PLOČE

DJEČJI VRTIĆ PLOČE

TRG BANA JOSIPA JELAČIĆA 10

20340 PLOČE

Tel./Fax.: 020/679-175

e-mail ravnatelj: djecji.vrtic.ploce@gmail.com

web adresa: [www.djecji-vrtic-ploce.hr](http://www.djecji-vrtic-ploce.hr)



 IZVJEŠĆE O RADU

PEDAGOŠKA GODINA 2017./18.

Ploče , 31. kolovoza 2018. god.

Sadržaj

[1. USTROJSTVO RADA 4](#_Toc524521106)

[1.1. Uvod 4](#_Toc524521107)

[1.2. Struktura zaposlenih 5](#_Toc524521108)

[1.3. Odgojno – obrazovne skupine, broj djece i vrste programa: 7](#_Toc524521109)

[2. MATERIJALNI UVJETI 10](#_Toc524521110)

[2.1. Materijalni uvjeti rada područnih objekata 10](#_Toc524521111)

[2.2. Materijalni uvjeti rada u ostalim prostorijama Vrtića 10](#_Toc524521112)

[2.3. Didaktika 12](#_Toc524521113)

[2.4. Izvori sredstava 12](#_Toc524521114)

[3. NJEGA I SKRB ZA TJELESNI RAST I ZDRAVLJE DJECE 13](#_Toc524521115)

[3.1. Prehrana 13](#_Toc524521116)

[3.2. Higijena i zdravstvena zaštita 14](#_Toc524521117)

[3.3. Socijalna skrb 15](#_Toc524521118)

[3.4. Područje zdravstvene zaštite 15](#_Toc524521119)

[4. ODGOJNO – OBRAZOVNI RAD 16](#_Toc524521120)

[4.1. Vrste programskih opredjeljenja i praćenje odgojno – obrazovnog procesa 16](#_Toc524521121)

[4.2. Projekti 19](#_Toc524521122)

[4.3. Stručno usavršavanje 19](#_Toc524521123)

[4.3.1. Odgojiteljska vijeća te stručni i radni aktivi 20](#_Toc524521124)

[4.3.2. Stručni skupovi i radionice u Ustanovi i van Ustanove 20](#_Toc524521125)

[4.4. Pripravnici/Studentska praksa 23](#_Toc524521126)

[4.5. 23. Dani predškolskog odgoja 23](#_Toc524521127)

[4.6. Međužupanijska smotra projekata iz područje NPOOLJP i demokratskog građanstva 24](#_Toc524521128)

[4.7. Manifestacije 24](#_Toc524521129)

[4.7.1. Advent u Pločama 2017. 24](#_Toc524521130)

[4.7.2. Dječje maškare u Pločama 2018. 24](#_Toc524521131)

[4.7.3. Dan otvorenih vrata Vrtića 25](#_Toc524521132)

[4.7.4. Uskrs u Pločama 2018. 25](#_Toc524521133)

[4.7.5 Međunarodni dan muzeja 2018. 25](#_Toc524521134)

[4.7.6. Dječja olimpijada 26](#_Toc524521135)

[4.8. Djeca s posebnim potrebama 26](#_Toc524521136)

[4.9. Upisi 28](#_Toc524521137)

[4.10. Kraći programi 30](#_Toc524521138)

[4.11. Suradnja s roditeljima 32](#_Toc524521139)

# 1. USTROJSTVO RADA

## 1.1. Uvod

Dječji vrtić Ploče (u daljnjem tekstu: vrtić) je ustanova za odgoj i obrazovanje djece predškolske dobi koja provodi programe odgoja, obrazovanja, zdravstvene zaštite, prehrane i socijalne skrbi djece od navršenih 12 mjeseci života do polaska u osnovnu školu.

Dječji vrtić Ploče ustrojen je kao samostana organizacija, unutar koje su područja istih i raznovrsnih poslova razvrstana na:

a) odgojno – obrazovni rad,

b) vođenje poslova vrtića,

c) program njege, zdravstvene zaštite i prehrane djece,

d) poslove unapređenja stručno – pedagoškog rada,

e) administrativno – stručne poslove

f) održavanje čistoće i čuvanje objekata.

Upisom u pedagošku godinu 2017./2018., Dječji vrtić Ploče svoju djelatnost ostvaruje u:

1. **Centralnom vrtiću Ploče** – Trg bana Josipa Jelačića 10, koji broji **8** odgojnih skupina:
* **5** skupina redovnog 10-satnog programa: od 6.00 – 16.00 sati
* **2** skupine redovnog 6-satnog programa: od 7.00 – 13.00 sati
* **1** skupina redovnog 6-satnog programa s integriranim vjerskim odgojem: od 7.00 – 13.00 sati
1. **Područnom vrtiću Komin –** Ulica bana Josipa Jelačića 13, koji broji **2** odgojne skupine:
* **1** prijepodnevna redovna skupina 6-satnog programa: od 7.00 – 13.00 sati
* **1** poslijepodnevna redovna skupina 6-satnog programa: od 13.00 – 19.00 sati
1. **Područnom vrtiću Rogotin –** Kolodvorska **4**, koji broji:
* **1** redovnu odgojnu skupinu 6-satnog programa: od 7.00-13.00 sati
1. **Područnom vrtiću Staševica -** Petra Kežića 2, koji broji:
* **1** redovnu odgojnu skupinu 6-satnog programa: od 7.00 – 13.00 sati

Odgojno – obrazovni rad u dječjem vrtiću u protekloj pedagoškoj godini odvijao se u periodu od 1. rujna 2017. do 30. lipnja 2018. U skladu s potrebama roditelja vrtić je i tijekom ljetnog perioda organizirao odgojno-obrazovni rad. Na temelju broja djece koja su prijavljena za boravak u vrtiću tijekom 7. mjeseca, formirane su dvije skupine, jedna jaslička i jedna vrtićka skupina.

## 1.2. Struktura zaposlenih

Nositelji odgojno – obrazovnog procesa u DV Ploče su odgojiteljice, pedagoginja, psihologinja i ravnateljica. O pripremanju obroka, čišćenju, održavanju i nabavci brinu se kuharice, spremačice i kućni majstor.

Tablica 1: Struktura zaposlenih na određeno i neodređeno vrijeme:

|  |  |  |  |
| --- | --- | --- | --- |
| **Redni broj** | **Radno mjesto** | **Broj izvršitelja** | **Radno vrijeme** |
| 1. | Ravnatelj | 1 | puno |
| 2. | Pedagoginja | 1 | puno |
| 3. | Psihologinja | 1 | 1/2 |
| 4. | Zdravstvena voditeljica\*/viša medicinska sestra | 1 | puno |
| 5. | Odgojitelji | 19 | puno |
| 6. | VoditeljicaRačunovodstva\* | 1 | puno |
| 7. | Tajnica | 1 | puno |
| 8. | Glavna kuharica | 1 | puno |
| 9. | Pomoćna kuharica I | 1 | puno |
| 10. | Spremačice (Ploče) | 3 | puno |
| 11. | Spremačice-domaćice (Rogotin,Staševica) | 2 | 1/2 |
| 12. | Spremačica-domaćica (Komin) | 1 | 3/4 |
| 13. | Kućni majstor | 1 | puno |
|  | **Ukupno** | **33** |  |

**\*** u svibnju 2018. godine voditeljica računovodstva dala je otkaz nakon čega je služba prebačena u urede Osnivača

**\*** zdravstvena voditeljica zaposlena je u svibnju 2018. godine

## 1.3. Odgojno – obrazovne skupine, broj djece i vrste programa:

Tablica 2. Prikaz podataka odgojno – obrazovnih skupina, broja djece i vrste programa

|  |  |  |  |  |  |
| --- | --- | --- | --- | --- | --- |
| **Redni broj** | **Odgojno-obrazovna skupina** | **Broj djece** | **Broj odgojitelja u skupini** | **Vrsta programa** | **Mjesto izvođenja programa** |
| 1. | Jaslice | 25 | 3 | 10-satni | Centralni vrtić Ploče |
| 2. | Mješovita skupina 1-djeca u 3. i 4. godini života | 22 | 2 | 10-satni | Centralni vrtić Ploče |
| 3. | Vrtićka skupina 2 – djeca u 4. i 5. godini života | 29 | 3 | 10-satni | Centralni vrtić Ploče |
| 4. | Vrtićka skupina 3 – djeca u 5. i 6. godini života | 24 | 2 | 10-satni | Centralni vrtić Ploče |
| 5. | Vrtićka skupina 4 - djeca u 6. i 7. godini života | 27 | 2 | 10 - satni | Centralni vrtić Ploče |
| 6. | Vrtićka skupina 5 -mješovita skupina s integriranim vjerskim odgojem (od 3. – polaska u školu) | 22 | 1 | 6-satni | Centralni vrtić Ploče |
| 7. | Vrtićka skupina 6 – djeca od 3. -5. godine života | 22 | 1 | 6-satni | Centralni vrtić Ploče |
| 8. | Vrtićka skupina 7 – djeca od 4. godine života do polaska u školu | 21+**\*4** =25 | 1 | 6-satni | Centralni vrtić Ploče |
| 9. | Mješovita( 3 – 6 ) | 13+**\*3** =16 | 1 | 6-satni | Područni vrtić Staševica |
| 10. | Mješovita( 3 – 6 ) | 14 | 1 | 6-satni | Područni vrtić Rogotin |
| 11. | Mješovita( 3 – 6) | 14(jutarnja) | 1 | 6-satni | Područni vrtić Komin |
| 12. | Mješovita( 3 – 6 ) | 22(popodnevna) | 1 | 6-satni | Područni vrtić Komin |

**\*** broj djece u Programu predškole integriranih u rad redovnih 6-satnih skupina

**UKUPNO: 262**

* Centralni vrtić Ploče: **196**
1. 10-satni: **127**
2. 6-satni: **65**
3. program predškole: **4**
* Područni vrtići
1. Komin, Rogotin, Staševica: **66**
* redovni program: **63**
* program predškole: **3**

Za ljetni rad bilo je prijavljeno 52-je djece u srpnju i 47 djece u kolovozu. Odgojno-obrazovni rad se organizirao u dvije skupine: jedna jaslička (1-3 god.), a druga vrtićka za djecu od 3. godine života do polaska u školu.

Zapošljavanje radnika obavlja se sukladno Zakonu o predškolskom odgoju i obrazovanju (NN 10/97, 107/07, 94/13), Zakonu o radu (NN 149/09, 61/11, 82/12, 73/13), Državnom pedagoškom standardu predškolskog odgoja i obrazovanja (NN 63/08, 90/10) i Pravilniku o vrsti i stupnju stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97).

Za potrebe obavljanja odgojno-obrazovnog rada tijekom pedagoške godine 2017./2018. zaposleni su:

* Na 2. redovnoj sjednici Upravnog vijeća održanoj dana 23.8.2017. godine Odlukom (KLASA: 601-02/17-01/01, URBROJ: 2165-08-05-17-2437) – 1 spremačica-domaćica na određeno nepuno radno vrijeme (20 sati tjedno; 1.9.2017.-30.6.2018.) u PO Rogotin
* Na 5. redovnoj sjednici Upravnog vijeća održanoj dana 10.11.2017. godine Odlukom (KLASA: 601-02/17-01/01, URBROJ: 2165-08-05-17-3123) – 4 odgojitelja na određeno puno radno vrijeme (40 sati tjedno)
* Na 6. redovnoj sjednici Upravnog vijeća održanoj dana 20.12.2017. godine Odlukom (KLASA: 601-02/17-01/01, URBROJ: 2165-08-05-17-3124) – 2 odgojitelja na određeno puno radno vrijeme (40 sati tjedno)
* Na 15. redovnoj sjednici Upravnog vijeća održanoj dana 29.6.2018. godine Odlukom (KLASA: 601-02/18-01/01, URBROJ: 2165-08-05-18-1232) – 4 odgojitelja na neodređeno puno radno vrijeme (40 sati tjedno) od 1.7.2018. godine
* Na 16. redovnoj sjednici Upravnog vijeća održanoj dana 18.7.2018.godine Odlukom (KLASA: 601-02/18-01/01, URBROJ: 2165-08-05-18-1332) – 1 viša medicinska sestra na određeno puno radno vrijeme (40 sati tjedno)

# 2. MATERIJALNI UVJETI

## 2.1. Materijalni uvjeti rada područnih objekata

**Područni vrtić Komin**:

Provedene su mjere sanitarno-tehničko-sigurnosne prirode u skladu sa obvezom uvođenja HACCP programa u Dječje vrtiće te je nabavljen didaktički materijal za skupinu.

**Područni vrtić Rogotin:**

Provedene su mjere sanitarno-tehničko-sigurnosne prirode u skladu sa obvezom uvođenja HACCP programa**,** nabavljen je didaktički materijal za skupinu te jepostavljena nove nadstrešnice iznad vrtića u suradnji s Gradom i MZ Rogotin.

**Područni vrtić Staševica:**

Provedene su mjere sanitarno-tehničko-sigurnosne prirode u skladu sa obvezom uvođenja HACCP programa te nabavljen didaktički materijal za skupinu.

## 2.2. Materijalni uvjeti rada u ostalim prostorijama Vrtića

Provedene su mjere sanitarno-tehničko-sigurnosne prirode u skladu sa obvezom uvođenja HACCP programa te nabavljen didaktički materijal za skupinu.

Djelomično su zamijenjeni dotrajali tepisi po sobama dnevnog boravka, nabavljeni su TV i CD uređaji u sobama, nabavljeni potrebni dodatni kreveti te obnovljen posteljni asortiman za dnevno odmaranje djece (plahte, navlake za deke, jorgane) i stolnjaci. Vršen je popravak i održavanje postojećih sanitarnih čvorova. Naručeni su i garderobni ormarići za skupinu *Bubamare*.

Povećanjem broja djece, odnosno onih programa koji uključuju ručak (jaslica i 10-satnih i 6-satnih programa) uvelike je podignut broj obroka koji se pripremaju u Centralnoj kuhinji. Ove je godine broj iznosio 155 od čega je 55 ručaka u 6-satnim programima. Samim time materijalno-organizacijski uvjeti kuhinje moraju biti u skladu s potrebama posla. U skladu s time, kuhinju smo u proteklom razdoblju opremili novim posuđem za profesionalnu upotrebu.

Centralna praonica je opremljena strojevima za pranje, peglanje i sušenje rublja i posteljine, te ostalom neophodnom opremom. Rad je organiziran na adekvatan način i sve potrebe Vrtića za uslugama ovakvog tipa uredno se zadovoljavaju.

Uredi administrativno-tehničkog osoblja i stručne službe nemaju primjerene materijalno-tehničke uvjete te je potrebno poraditi na njihovom poboljšanju kao i osiguravanju uvjeta za rad zdravstvenog voditelja.

Tijekom ljetnih mjeseci vršeni su radovi: saniranje sanitarnih čvorova, bojanje zidova po skupinama, bojanje holova, bojanje podova u sanitarima, bojanje vrata, popravak namještaja…

## 2.3. Didaktika

Opremanje odgojnih skupina didaktičkim materijalom jedan je od trajnih zadataka koji je predviđen u našem radu. I ove pedagoške godine izdvojili smo određena financijska sredstva za nabavku didaktičke opreme. Posebnu smo pozornost posvetili nabavci raznovrsnih didaktičkih igračaka, konstruktivnih igračaka, slagalica, elemenata za razvoj fine motorike, te osobito igračaka koje ciljano potiču razvoj matematičko – logičkih sposobnosti.

## 2.4. Izvori sredstava

Izvori sredstava financiranja vrtića:

* 1. sredstvima Proračuna Grada Ploča
	2. vlastitim prihodima – sredstvima od participacije i iznajmljivanja prostora
	3. donacijama
	4. sredstvima MZOS za sufinanciranje javnih potreba djece s teškoćama u razvoju, djece u programu predškole i djece pripadnika drugih nacionalnosti
	5. sredstvima Dubrovačko-neretvanske županije – sufinanciranje troškova didaktike za program predškole

# 3. NJEGA I SKRB ZA TJELESNI RAST I ZDRAVLJE DJECE

Prema planu i programu za ovu pedagošku godinu aktivnosti su provedene na sljedećim područjima:

1. PREHRANA

2. HIGIJENA

3. SOCIJALNA SKRB

4. UTVRĐIVANJE I PRAĆENJE ZDRAVSTVENOG STANJA DJECE

5. ODGOJNO – OBRAZOVNI RAD

6. SURADNJA SA RODITELJIMA

7. SURADNJA SA VANJSKIM USTANOVAMA

## 3.1. Prehrana

Pravilna prehrana s raznovrsnim namirnicama, te dovoljnim brojem pravilno planiranih obroka osigurava pravilan rast i razvoj predškolske djece. Osim kvalitetne prehrane potrebno je kod djece potaknuti i usvajanje pravilnih prehrambenih navika.

Prehrana djece u okviru vrtićkog programa uključuje:

* četiri obroka u 10-satnom programu ( doručak, međuobrok- voće , ručak, užina)
* tri obroka u 6-satnom programu s ručkom ( doručak, ručak, užina)
* dva obroka u 6-satnom programu bez ručka (doručak i užina)

Jelovnik se konstantno mijenja i nadopunjuje sezonskim namirnicama.

Za djecu sa alergijskim reakcijama na određene namirnice prehrana se prilagođava njihovim potrebama. Ukoliko se radi o težim alergijskim reakcijama prehrana se, u dogovoru s roditeljima i kuharicom, potpuno prilagođava djetetu.

Kontinuirano se prati primjena normativa jelovnika na razini centralne kuhinje i čajnih kuhinja vrtića i ona je dobra. Također se prati i način uskladištenja robe te kontrola svježine i kvalitete namirnica.

## 3.2. Higijena i zdravstvena zaštita

 Provodila se redovita kontrola sanitarne i higijensko-epidemiološke službe u kontroli namirnica i vode i uzimanje brisova mikrobiološke čistoće zbog zdravstvene ispravnosti.

Obvezne DDD mjere provode se dva puta godišnje u centralnom i područnim objektima. Ukoliko se ukaže potreba, broj provođenja mjera se povećava.

Tijekom pedagoške godine planirani su, realizirani i evidentirani sanitarni pregledi osoblja i to prema zakonskim odredbama za pomoćno-tehničko osoblje 2x u godini i odgajateljice 1x u godini. Tečaj Higijenskog minimuma položilo je 5 djelatnika (u srpnju).

Zaštitu na radu polagalo je troje djelatnika.

Kontinuirano se pratilo higijensko stanje vrtića i njegovog okoliša pri čemu se vodilo računa o općem stanju i čistoći objekta, načinu čišćenja i sredstvima koja se upotrebljavaju, načinu dezinfekcije, dezinsekcije i deratizacije, zagrijavanju i zračenju prostora, osvjetljenju prostorija, stanju okolnog prostora vrtića, osobnoj higijena radnika i djece predškolske organizacije. Izvršena je dezinfekcija, dezinsekcija i deratizacija po vrtićima 2x u godini, a u nekim vrtićima ovisno o potrebama (pojava žohara, muha, komaraca i sl). U rujnu je napravljena nadopuna kutija hitne pomoći (zavoj, sterilne gaze, Octenisept, hanzaplast, rukavice za jednokratnu upotrebu). Svakodnevnim poticanjem i pomaganjem u osamostaljenju svakog djeteta u kulturno-higijenskim navikama uspješna su postignuća kod skoro svakog djeteta s obzirom na njegovu dob.

Sustav HACCP-a (sustav koji identificira, procjenjuje i kontrolira opasnosti koje su značajne za sigurnost hrane) se zadovoljavajuće primjenjuje u svim vrtićkim kućama i Centralnoj kuhinji. Sve djelatnice poštuju napravljene programe čišćenja i dezinfekcije, nošenja zaštitne odjeće i obuće i higijenske upute.

## 3.3. Socijalna skrb

 Prema „Odluci o mjerilima za naplatu usluga Dječjeg vrtića Ploče od roditelja korisnika usluga“ imamo različite kategorije prema kojima se umanjuje cijena vrtića ili su oslobođeni plaćanja. Umanjenu cijenu programa ostvaruju djeca HRVI ( 2 djece ), djeca kojima je brat ili sestra u vrtiću (23), djeca iz obitelji sa 3 ili više djece( 11 ), djeca s teškoćama u razvoju ( 1 ).

3.4. Područje zdravstvene zaštite(utvrđivanje i praćenje zdravstvenog stanja djece)

 Prilikom upisa nove djece, prikupili smo potrebne informacije o njihovom zdravstvenom i razvojnom statusu. U suradnji sa psihologom i pedagogom izvršeno je **promatranje početnog stanja u skupini**, a sa roditeljima organizirano provođenje intervjua radi prikupljanja podataka o obiteljskoj anamnezi, razvojnom statusu djeteta i njegovim potrebama.

U lipnju 2018., prema naputku ZZJZ, provjerili smo cjepni status sve upisane djece u Dječji vrtić. Djeca koja nisu primila cjepivo MO-PA-RU udaljena su iz Ustanove. Svi roditelji necijepljene djece i djece koja nisu donijela dokumentaciju kontaktirani su usmenim putem od strane zdravstvene voditeljice i upućeni na savjetovanje i obradu kod nadležnih pedijatara i specIjalista epidemiologije Doma zdravlja Ploče. Također prema naputku ZZJZ provjeren je cjepni status djelatnika koji su potom procijepljeni.

Prema programu praćenja prehrambenog zdravljadjece izvršeno je antropometrijsko

mjerenje u listopadu i studenom 2017.

Pri evidenciji **pobola djece** po skupinama, kao i svake godine, primjećujemo najveći broj izostanaka u zimskim mjesecima zbog respiratornih infekcija (upale grla, uha, sinusa, upale pluća…), crijevne infekcije u adaptacijskom razdoblju, te izostanci vezani uz kroničnu bolest djeteta. Češće obolijevaju djeca jasličkog uzrasta proporcionalno se smanjujući što je dijete starije.

Od **ozljeda djece** unutar vrtića evidentirano je 4 povrede, od toga 1 lakša koja nije zahtijevala stručnu obradu izvan ustanove, a odnosila se na ugriz. Tri povrede su teže, a radi se o alergijskoj reakciji na ubod komarca i dvije posjekotine na bradi kada su djeca odvezena na Hitnu pomoć na obradu.

# 4. ODGOJNO – OBRAZOVNI RAD

## 4.1. Vrste programskih opredjeljenja i praćenje odgojno – obrazovnog procesa

 Redoviti odgojno–obrazovni rad realizira se kroz različite programe. Prednost se daje razvojno–primjerenom programu zasnovanom na praćenju i poznavanju razvoja djece. U vrtićima se njeguje poseban identifikacijski element koji daje specifičnost svakoj odgojnoj skupini. Taj specifikum čine osobni potencijali i kreativnost odgojitelja te struktura odgojne skupine.

U okviru svoje djelatnosti Dječji vrtić organizirao je i provodio:

* **Redovite programe njege, odgoja, obrazovanja, zdravstvene zaštite, prehrane i socijalne skrbi djece** **predškolske dobi od navršenih 12 mjeseci života do polaska u školu, prilagođenih dobnim i razvojnim potrebama djece, njihovim mogućnostima i sposobnostima:**

a) 10-satni boravak:

 - za djecu jasličke dobi od 12 mjeseci – 3. godine života

 - za djecu vrtićke dobi od 3. godine – polaska u školu

 b) 6-satni boravak:

 - za djecu vrtićke dobi od 3. godine – polaska u školu

* **Program vjerskog odgoja integriran u redovni program 6-satne odgojno-obrazovne skupine:**

 - za djecu vrtićke dobi od 3. godine – polaska u osnovnu školu

* **Program predškole –** za djecu u godini prije polaska u školu koja nisu obuhvaćena nekim od redovnih programa rada vrtića
* **Program integracije i inkluzije djece sa teškoćama u razvoju u redovne 10-satne i 6-satne skupine**
* **Program ranog učenja engleskog jezika za djecu od navršene 4. godine života do polaska u školu:**

 - za djecu centralnog i područnih odjeljenja temeljem provedene ankete s roditeljima, iskazanog interesa i pristanka roditelja na ponuđeni program u suradnji sa Društvom za rano učenje stranih jezika JEZICI EKLATA iz Splita.

**Pedagoška koncepcija „Korak po korak“** već se duži niz godina provodi u vrtiću kao osmišljen i jedinstveni program za djecu od jasličkog uzrasta do polaska u osnovnu školu.

Neke od znakovitosti ovog programa:

- osmišljen je da zadovoljava jedinstvene potrebe svakog djeteta, vodeći istovremeno računa o različitosti kultura i tradicija

- humanistički pristup koji polazi od stvarnih potreba djece i odgojitelja

- holistički pristup (cjelovit doživljaj djeteta) i razvojno – primjereni kurikulum (sadržaji i aktivnosti prilagođene dobnom uzrastu, razvojnim mogućnostima djeteta i broju djece u skupini)

- konstruktivistički način učenja (postupno usvajanje informacija od nepotpunog ka potpunijem i cjelovitom razumijevanju svijeta oko sebe) i učenje spiralnom progresijom (bit je razumijevanje u učenju i proces od niže, jednostavnije do više razine znanja)

- individualizacija u radu s djetetom

- funkcionalno uređenje prostora u kojem djece borave, s naglaskom na mijenjanje i obogaćivanje materijalne sredine – prostori po mjeri djeteta

- partnerski odnos vrtića i obitelji (aktivan, suradnički odnos kao potreba zajedničkog djelovanja u cilju pravilnog nadopunjavanja)

**Program vjerskog odgoja** integriran je u redovni 6–satni rad skupine poludnevnog boravka, a provodi se po Programu katoličkog vjerskog odgoja djece predškolske dobi, odobrenog na zasjedanju Hrvatske biskupske konferencije 2001. godine. Provodi ga odgojiteljica Zdenka Žderić, koja je uz završeno zvanje odgajatelja prošla teološko – katehetsko osposobljavanje i stekla kanonski mandat.

Program je verificiran od strane Ministarstva znanosti, obrazovanja i športa RH (Klasa: 601-02/08-03/00761) 15.listopada 2008. godine.

**Program predškole** za djecu u godini prije polaska u školu koja ne pohađaju neki od redovnih programa rada vrtića, a počeo se provoditi u našem vrtiću od 1.10.2014. godine. Program je obvezan za djecu i besplatan za roditelje.

Osnovna zadaća Programa predškole je razvijanje i unapređivanje tjelesnih, emocionalnih, spoznajnih i socijalnih potencijala djeteta te poticanje komunikacijskih vještina potrebnih za nove oblike učenja.

U **2017./2018.** u Program predškole upisano je:

* u centralnom vrtiću Ploče – upisano četvero djece – program predškole integriran je u rad redovne skupine 6-satnog programa, u vremenu od 9.00 – 12.00 sati, tri puta tjedno
* u PO Staševica – troje djece – program je integriran u rad redovne skupine 6-satnog programa, u vremenu od 9.30 – 12.00 sati, tri puta tjedno.

## 4.2. Projekti

U pedagoškoj godini 2017./2018. realizirani su projekti:

* *Pošta* – PO Komin skupina *Gusari*
* *Narodne poslovice* – PO Rogotin skupina *Veseli vlakić*
* *Vode oko nas* – PO Staševica skupina *Dukatići*
* *Tko to ide, tko to gazi po šuštavoj šumskoj stazi* – centralni vrtić skupina *Pčelice*

U organizaciji stručne službe u ožujku i lipnju provedene su aktivnosti povodom Tjedna mozga *Mozgajmo o mozgu,* i *Kvizomanija* – kvizovi primjereni dobi djece po skupinama.

## 4.3. Stručno usavršavanje

Stručno usavršavanje odgojitelja i stručnih suradnika bitan je i neizostavan dio kontinuiteta u njihovoj teorijskoj izobrazbi, ali i važan put u stjecanju i primjeni novih znanja i vještina u svakodnevnom odgojno – obrazovnom radu.

Stručno usavršavanje odgojitelja i stručnih suradnika realizira se kroz praćenje stručne literature, edukacije, seminare, radionice, savjetovanja, razmjenu iskustava, stručne aktive i dr.

## 4.3.1. Odgojiteljska vijeća te stručni i radni aktivi

 U tijeku prethodne pedagoške godine realizirano je 4 Odgojiteljska vijeća i 14 stručnih i radnih aktiva s temama iz psihološko-pedagoške struke i aktualnih događanja u Vrtiću u vidu usmenih izlaganja, predavanja, radionica i diskusija.

## 4.3.2. Stručni skupovi i radionice u Ustanovi i van Ustanove

Stručno usavršavanje radnika odvijalo se kroz stručne aktive i radionice u Ustanovi kao i pohađanje stručnih skupova izvan vrtića kao što je prikazano u tablici broj 3.

Tablica 3. SEMINARI I STRUČNI SKUPOVI IZVAN USTANOVE I U USTANOVI

|  |  |  |  |  |
| --- | --- | --- | --- | --- |
| **DATUM ODRŽAVANJA** | **TEMA SEMINARA** | **ORGANIZATOR** | **MJESTO ODRŽAVANJA** | **POHAĐALA/E** |
| **7.9.2017.** | „Razina usluga u zajednici za djecu s teškoćama u razvoju i osobe s invaliditetom“ | Ured pravobraniteljice za osobe s invaliditetom | Metković | Sanda Zekaj, Edita Mucić Šutić, Olivera Medak |
| **7.9.2017.** | „Stvaranje preduvjeta za uspješno ostvarivanje programa ranog učenja stranih jezika“ | AZOO | Split | Željana Radonić |
| **18.-22.9.2017.** | „Razvojna procjena djece dobi 0-6 godina“ | ERF | Zagreb | Edita Mucić Šutić |
| **5.10.2017.** | “Djeca sa šećernom bolešću u odgojno-obrazovnim ustanovama“ | AZOO | Split | Anita Dominiković, Sanja Krželj, Katarina Jovica, Danijela Rončević |
| **19.10.2017.** | „Djeca s teškoćama u razvoju iz jezično-komunikacijskog i socijalizacijskog područja“ | AZOO | Metković | Andrea Stanić, Snježana Merdžan |
| **3.11.2017.** | Županijsko stručno vijeće stručnih suradnika psihologa i nastavnika psihologije | AZOO | Dubrovnik | Edita Mucić Šutić |
| **17. 11. 2017.** | „23. dani ranog i predškolskog odgoja i obrazovanja Mirisi djetinjstva – Dijete i baština“ | AZOO | Omiš | Zdenka Žderić, Zagorka Radonić Burić |
| **24.11.2017.** | „Pedagoška uloga ravnatelja/pedagoga i odnosi u vrtiću“ | AZOO | Zagreb | Sanda Zekaj, Olivera Medak |
| **8.2.2018.** | „Obvezna pedagoška dokumentacija u ustanovama za rani i predškolski odgoj i obrazovanje“ | AZOO | Metković | Anastazija Musulin, Sanja Dodig |
| **15.2.2018.** | „Poremećaj iz spektra autizma“ | DV Ploče | Ploče | Svi odgojitelji i stručna služba |
| **16.2.2018.** | Županijsko stručno vijeće stručnih suradnika psihologa i nastavnika psihologije | AZOO | Split | Edita Mucić Šutić |
| **24.2.2018.** | „Stres, komunikacija, teškoće u komunikaciji“ | DV Ploče | Ploče | Svi odgojitelji i stručna služba |
| **6.3.2018.** | „Regionalna smotra projekata iz područja NPOOLJP i demokratsko građanstvo RH“ | AZOO | Split | Zagorka Radonić Burić, Snježana Merdžan, Ljiljana Bogunović, Olivera Medak |
| **18.4.2018.** | „Jezično-govorni razvoj djece vrtićke dobi“ | DV Ploče | Ploče | Odgojiteljice i stručna služba |
| **18.-20.4.2018.** | „Inovativno vođenje – poduzetništvo u vrtiću“ (za ravnatelje) | AZOO | Primošten | Ljiljana Bogunović |
| **21.4.2018.** | „Obitelj i dječji vrtić – različiti, a sa istim ciljem“ | Splitsko-makarska nadbiskupija | Split | Zdenka Žderić |
| **28.4.2018.** | „Poticanje ranog komunikacijskog i jezično-govornog razvoja“ | Hrvatsko logopedsko društvo | Metković | Danijela Bjeliš, Anastazija Musulin, tanja Matuško, Katarina Jovica, Ljiljana Bogunović |
| **25.5.2018.** | Primjena Uredbe o zaštiti osobnih podataka | HGK ŽK Dubrovnik | Dubrovnik | Ljiljana Bogunović, Dijana Radonić |
| **27.6.2018.** | Rad vrtića – evidencije, upisi, GDPR… | Eduka savjet | Dubrovnik | Ljiljana Bogunović, Dijana Radonić |

## 4.4. Pripravnici/Studentska praksa

 Ove pedagoške godine imali smo studenticu predškolskog odgoja Ivu Petrović i dadilju Sanju Petrušić na tjednoj praksi.

## 4.5. 23. Dani predškolskog odgoja

 Dani predškolskog odgoja je stručno–znanstvena konferencija teorijskog i praktičnog profila iz domene predškolske pedagogije i srodnih disciplina koja se organizira gotovo svake godine na području Splitsko-dalmatinske županije. Dana 16. I 17. Studenog 2017. „Mirisi djetinjstva“ održani su u Omišu. Odgojiteljica Zdenka Žderić predstavila je PPT- prezentacijom primjer dobre prakse „Brodovi i ribari“.

## 4.6. Međužupanijska smotra projekata iz područje NPOOLJP i demokratskog građanstva

Dana 6.3.2018. odgojiteljice Snježana Merdžan i Zagorka Radonić Burić predstavile su u Splitu na Međužupanijskoj smotri projekata iz područja Nacionalnog programa odgoja i obrazovanja i demokratskog građanstva svoj projekt „Srce pamti“.

## 4.7. Manifestacije

## 4.7.1. Advent u Pločama 2017.

 Dana 22.12.2017. u Domu kulture u Pločama održana je Božićna priredba za roditelje i sve građane grada Ploča. Priredba je organizirana u sklopu događanja Advent u Pločama.

## 4.7.2. Dječje maškare u Pločama 2018.

 I ove smo godine sudjelovali na „Dječjim maškarama“ koje su organizirane 10.2.2018. u našem gradu. Ispred crkve radosno smo se predstavili, recitirali i pjevali. Tom prilikom djeci su podijeljeni sokovi i krafne.

## 4.7.3. Dan otvorenih vrata Vrtića

 Obilježili smo Dan vrtića i proslavili njegov rođendan 8.3.. Tim povodom organizirali smo Dan otvorenih vrata 7.3.2018. i ugostili roditelje i djecu buduće polaznike. Pokazali smo im vrtić i poigrali se u našem holu. U posjet su nam stigli i predstavnici grada koji su obišli naše skupine.

## 4.7.4. Uskrs u Pločama 2018.

 U sklopu događanja „Uskrs u Pločama“ pozvani smo na suradnju od strane Grada Ploča i Pučkog otvorenog učilišta Ploče. Stoga smo u periodu od 23. do 29. 3.2018. godine polagali kaširana jaja kod zeca u gnijezdo koje je izradio akademski kipar Nikola Faller te u jutarnjim satima održavali prigodne radionice za djecu.

## 4.7.5 Međunarodni dan muzeja 2018.

 U organizaciji Sekcije za muzejsku pedagogiju i kulturnu akciju Hrvatskog muzejskog društva u razdoblju od 18. travnja do 18. svibnja 2018. godine obilježavao se Međunarodni dan muzeja pod nazivom Lađa. Na poziv Arheološkog muzeja Narona sudjelovali smo na 23. edukativno-muzejskoj akciji koju je Arheološki muzej Narona nazvao …VALJA NAMA PREKO RIJEKE… Djeca iz područnih vrtića Staševica, Rogotin i Komin dala su se na posao i prikazali su svoje viđenje i doživljaj tradicionalnog plovila našeg kraja. Ti su radovi bili izloženi u Arheološkom muzeju Narona od 18. do 25. svibnja 2018. godine.

## 4.7.6. Dječja olimpijada

 Dana 29.5.2018. sudjelovali smo na 17. Olimpijskom festivalu dječjih vrtića Dubrovačko-neretvanske županije koji se održao u Blatu na Korčuli. Naši predškolci natjecali su se u sportskim disciplinama i kući se vratili sa srebrnim medaljama u štafetnom trčanju za djevojčice i u malom nogometu.

## 4.8. Djeca s posebnim potrebama

 Dječji vrtić Ploče pohađa **11** djece s teškoćama u razvoju koja imaju Rješenje Centra za socijalnu skrb o provedenoj kategorizaciji njihove teškoće i/ili nalaz specijalista kod kojih odlaze na različite tretmane u Specijaliziranim ustanovama.

Prema Državnim pedagoškim standardom predškolskog odgoja i naobrazbe, Narodne novine 63/08. lakšim teškoćama djece smatraju se: slabovidnost, nagluhost, otežana glasovno-govorna komunikacija, promjene u osobnosti djeteta uvjetovane organskim čimbenicima ili psihozom, poremećaji u ponašanju i neurotske smetnje (agresivnost, hipermotoričnost, poremećaji hranjenja, enureza, enkompreza, respiratorne afektivne krize), motorička oštećenja (djelomična pokretljivost bez pomoći druge osobe) i djeca sa smanjenim intelektualnim sposobnostima (laka mentalna retardacija).

Težim teškoćama djece smatraju se sljepoća, gluhoća, potpuni izostanak govorne komunikacije, motorička oštećenja (mogućnost kretanja uz obveznu pomoć druge osobe ili elektromotornog pomagala), djeca značajno sniženih intelektualnih sposobnosti, autizam i višestruke teškoće (bilo koja kombinacija navedenih težih teškoća, međusobne kombinacije lakših teškoća ili bilo koja lakša teškoća u kombinaciji s lakom mentalnom retardacijom).

U tablici broj 4. naveden je broj djece, njihova dob, dnevno trajanje programa i uključenost djeteta u tretman u ili izvan vrtića.

|  |
| --- |
| **DJECA S TEŠKOĆAMA U RAZVOJU UKLJUČENA U REDOVITE SKUPINE (integracija/inkluzija)**  |
| **Redni broj** | **Dob djeteta** | **\* Vrsta teškoće** | **Ima nalaz i mišljenje:** | **Dnevno trajanje programa u satima** | **Dijete je uključeno u tretman izvan i/ili u dječjem vrtiću** |
| Centra za socijalnu skrb | HZZO-a | Drugih stručnjaka | 5 | 6 i 7 | 8, 9 i 10 | Privatnih stručnjaka | Specijalnih ustanova | Stručnjaka u DV |
| A | B | C | D | E | F | G | H | I | J | K | L |
| 1 | 5 | 8 |  |  | Da |  | Da |  | Da |  |  |
| 2 | 4 | 10 |  |  | Da |  | Da |  |  |  |  |
| 3 | 5 | 10 |  |  | Da |  | Da |  |  |  |  |
| 4 | 5 | 9 | Da |  |  |  | Da |  | Da |  |  |
| 5 | 3 | 10 |  |  | Da |  |  | Da |  |  |  |
| 6 | 5 | 3 |  |  | Da |  | Da |  | Da |  | Da |
| 7 | 3 | 3 |  |  | Da |  |  | Da | Da |  |  |
| 8 | 3 | 10 |  |  | Da |  |  | Da |  |  |  |
| 9 | 5 | 10 |  |  | Da |  |  | Da |  |  |  |
| 10 | 5 | 9 | Da |  |  |  | Da |  | Da | Da |  |
| 11 | 5 | 10 |  |  | Da |  | Da |  |  |  |  |
| 12 |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

Tablica 4. Djeca s teškoćama u razvoju uključena u redovite skupine (integracija / inkluzija)

## 4.9. Upisi

 Na temelju članka 20. Zakona o predškolskom odgoju i obrazovanju (NN10/97, 107/07, 94/13), čl.9. i čl.18 Statuta Dječjeg vrtića ploče, Upravno vijeće Dječjeg vrtića Ploče na 11. Redovno sjednici , održanoj dana 17.4.2018. godine donijelo je Prijedlog plana upisa djece u Dječji vrtić Ploče za pedagošku godinu 2018./2019. (KLASA 601-02/18-05-01, URBROJ:2165-08-05-018-534) i dostavilo je Osnivaču na davanje suglasnosti.

Gradonačelnik Grada Ploča, gosp. Mišo Krstičević, putem pisane suglasnosti – KLASA:601-02/18-01/03, URBROJ:2165-08-01-18-2, donesenog dana 4.5.2018. godine dao je suglasnost vrtiću na Prijedlog plana upisa djece u Dječji vrtić Ploče, nakon čega je Upravno vijeće vrtića na svojoj 13. Telefonskoj sjednici, održanoj dana 4.5.2018. godine, donijelo Plan upisa djece u Dječji vrtić Ploče za pedagošku godinu 2018./2019.

 Upisi djece u vrtić za pedagošku godinu 2018./2019. provedeni su u vremenu od 7. svibnja do 18. svibnja 2018. god.

Nakon provedenog upisa, prikupljanja i pregleda cjelovite dokumentacije, Povjerenstvo za upis djece u Dječji vrtić Ploče održalo je tri radna sastanka 24.5.2018., 30.5.2018. i 7.6.2018..

Na temelju čl.35. Zakona o predškolskom odgoju i obrazovanju i čl.11. Pravilnika o upisu djece u Dječji vrtić Ploče, Povjerenstvo je donijelo Prijedlog odluke o upisu djece u Dječji vrtić Ploče za ped.god.2018./2019., o kojem je izvijestilo Osnivača i Upravno vijeće Vrtića.

Na temelju čl.18., stavak 3.i 4. Statuta DV Ploče, a na prijedlog Povjerenstva za upis, Upravno vijeće je na 14. Redovnoj sjednici održanoj dana 15.6.2018. godine, donijelo Odluku o upisu djece u DV Ploče za pedagošku godinu 2018./2019. (KLASA:601-02/18-01/01; URBROJ:2165-08-05-18-1120).

**CENTRALNI OBJEKT PLOČE:**

* 10-satni program: 112 djece
* 6-satni program: 21 djece
* 6-satni program s integriranim vjerskim odgojem: 18 djece
* Program predškole: 6 djece

**PODRUČNI OBJEKT KOMIN:**

JUTRO:

* 6-satni program: 13 djece

POSLIJEPODNE:

* 6-satni program: 19 djece

**PODRUČNI OBJEKT STAŠEVICA:**

* 6-satni program: 18+3\*=21

\*program predškole

**PODRUČNI OBJEKT ROGOTIN:**

* 6-satni program: 12 djece

Zbog ograničenog kapaciteta Vrtića na listi čekanja ostalo je neupisano 40 djece za 10-satni program, 3 djeteta za 6-satni redovni program i 5 djece za 6-satni program s vjerski integriranim odgojem. U dogovoru s Osnivačem radilo se na nalaženju rješenja.

Na sjednici Upravnog vijeća DV Ploče održanoj dana 30.8.2018. donesen je Zaključak o upisu sve djece u centralni vrtić kao i u područne vrtiće, a prijem djece u Pastoralnom centru se odgađa zbog kašnjenja dostave opreme.

Tijekom ped. god. 2017./2018. U periodu od 1.9.2017. do 31.8.2018. u vrtić je upisano 25 djece, a ispisano 102 djece od čega je 82 djece predškolske dobi radi odlaska u školu.

## 4.10. Kraći programi

**Program predškole**

Program je verificiran za provođenje predškole; suglasnost: Ministarstvo znanosti, obrazovanja i sporta, KLASA:601-02/14-01/0306; URBROJ:561-07/5-15-2, od 13. siječnja 2015. godine.

Prema naputku MZO, Program predškole je obavezan za svu djecu koja do 1. 4. 2017. godine imaju 6 godina i u školskoj 2017./18. kreću u osnovnu školu. S tim u skladu organiziran je Program predškole prema potrebama djece – školskim obveznicima. Program se provodio sukladno Državnom pedagoškom standardu i naputcima MZOS u vremenskom periodu od 1.10.2017.– 31.5.2018., u ukupnom trajanju od cca 250 sati.

Ove pedagoške godine Program predškole izvan redovitog odgojno-obrazovnog programa pohađalo je 7 djece.

**Program katoličkog vjerskog odgoja**

Integriran je u redovni 6–satni rad skupine poludnevnog boravka (22-oje djece), a provodi se po Programu katoličkog vjerskog odgoja djece predškolske dobi, odobrenog na zasjedanju Hrvatske biskupske konferencije 2001. godine. Provodi ga odgojiteljica Zdenka Žderić, koja je uz završeno zvanje odgajatelja prošla teološko – katehetsko osposobljavanje i stekla kanonski mandat.

Program je verificiran od strane Ministarstva znanosti, obrazovanja i športa RH (Klasa: 601-02/08-03/00761) 15.listopada 2008. godine.

**Program ranog učenja engleskog jezika**

Provodi se anketiranjem roditelja zainteresiranih za ovu vrstu programa, uz predstavljanje programa roditeljima na prvom roditeljskom sastanku od strane voditeljice programa. Ove godine Program je pohađalo 15 djece iz Centralnog vrtića i 8 djece u PO Staševica.

Program je provodila djelatnica Društva za rano učenje stranih jezika JEZICI EKLATA iz Splita Ana Petković. Društvo ima suglasnost Ministarstva znanosti, obrazovanja i športa RH (Klasa: 602-01/08-01/00582) od 10. prosinca 2008. godine, a svojim sadržajima i radom usklađen je s programima rada vrtića. U program se uključuju djeca od napunjene 4 godine života.

## 4.11. Suradnja s roditeljima

Komunikacija s roditeljima ključni je dio odgovornosti odgajateljskog tima. Odgajatelji i roditelji dijele odgovornost zajedničkog rada da razviju suradnički odnos. Komunikacija, međusobno poštivanje, prihvaćanje razlika i interes djece – temelj je dobrog odnosa. I odgajatelji i roditelji moraju razviti nove vještine i prakse da bi uspostavili kvalitetno međusobno djelovanje.

**1. Savjetovalište za roditelje** – roditelji su mogli dobiti bitne informacije kod stručne službe vrtića koje se odnose na pitanja:

a) rasta i razvoja djece,

b) razumijevanja određenih razvojnih smetnji,

c) pripremanja djece za polazak u vrtić i školu…,

d) ustroja i rada vrtića (planovi i programi, modeli rada…).

**2. Edukativno-savjetodavni rad putem brošura i ostalih pisanih materijala:**

*a) Kako pripremiti dijete za vrtić? Poteškoće adaptacijskog razdoblja*

*b) Kako pripremiti dijete za jaslice? Poteškoće adaptacijskog razdoblja*

*c) Savjeti za prve dane u jaslicama*

*d) Roditeljski stres*

*e) Noćno mokrenje*

f) *Strahovi*

*g) Spolni identitet kod djece*

Tablica 5. Suradnja stručne službe s roditeljima djece

|  |  |
| --- | --- |
| Povratne informacije o testiranju predškolaca | 62 |
| Savjetovanje roditelja o razvojnim karakteristikama djece i/ili odgojnim postupcima | 10 |
| Upućivanje roditelja na daljnju obradu / dijagnostiku | 8 |
|  Rad s roditeljima djece s teškoćama | 5 |
| Ostalo (razgovor s širom obitelji, izvanredne situacije i sl.) | 7 |
| Savjetovanje roditelja vezano uz poteškoće u obiteljskoj dinamici | 5 |

**3. Roditeljski sastanci / radionice**

 Održavani su informativni i tematski sastanci u suradnji s psihologinjom kao i radionice: „Moje dijete i njegove potrebe“ i „Kako prepoznati i rješavati probleme u odgoju“ PO Staševica, „U susret školi-jesmo li spremni“.

**4. Pomoć roditelja u organizaciji posjeta institucijama i lokacijama u našem okruženju**

**5. Uključivanje roditelja u odgojno-obrazovni proces, npr. poticanje sudjelovanja u aktivnostima vezanim za različite projekte i manifestacije**

**6. Realizirani su i ostali oblici suradnje na razini odgojnih skupina –** roditeljski sastanci, druženje s roditeljima – zajednički izleti, informativni sastanci, radionice (izrada Božićnih ukrasa, kostima za maškare) i sl.

**4.12. Suradnja s vanjskim ustanovama**

* 1. **Gradska uprava Ploče**

Suradnja s Gradskom upravom ogleda se kroz suradnju s Uredom gradonačelnika prilikom obilježavanja manifestacija, raznim sastancima gradske i međuopćinske koordinacije – dogovori o financiranju redovne djelatnosti Dječjeg vrtića Ploče (centralnog i područnih odjeljenja) te dogovorima o planu investicijskog održavanja objekta, proširenju djelatnosti te potrebi povećanja smještajnih kapaciteta tj. otvaranje novih odgojnih skupina.

* 1. **ZZJZ i Služba sanitarne inspekcije**

Ova je suradnja realizirana sustavnim praćenjem kvalitete prehrane i vode u ustanovi, redovitim uzimanjem brisova na mikrobiološku čistoću u kuhinji, provođenjem mjera DDD u centralnom i područnim objektima i nadzorom sanitarne inspekcije.

* 1. **Dom zdravlja u Pločama**

U suradnji sa Domom zdravlja u Pločama obavljeni su sistematski zdravstveni pregledi djece prilikom upisa u predškolsku ustanovu, zdravstveni pregledi djelatnika, sanitarni pregledi djelatnika i tečajeva higijenskog minimuma za osoblje kuhinje i spremačice. Obavljen je epidemiološki nadzor i provjera procijepljenosti djece i djelatnika u lipnju zbog pojave ospica u Dubrovačko-neretvanskoj županiji.

* 1. **Suradnja s ustanovama s područja Grada**
* S Pučkim otvorenim učilištem surađivali smo na organizaciji manifestacija na gradskoj razini.
* Posjetili smo Narodnu knjižnicu Ploče obilježavajući Mjesec hrvatske knjige.
* Župni ured Ploče – suradnja se odvijala povodom proslave Dana kruha i blagdana Sv. Nikole.
* Gradski ured Crvenog križa – sudjelovanje u akciji „Solidarnost na djelu – Ne dvoji za drugog izdvoji“.
* Javna ustanova Izvor Ploče – obilježavajući Svjetski dan voda s djecom predškolske dobi posjetili smo Vodocrpilište Klokun.
* Turistička zajednica grada Ploča - surađivali smo na organizaciji manifestacije na gradskoj razini *Uskrs u Pločama*.
* CZSS Ploče
* Stomatološkom ordinacijom Zrinka Hajvaz
* Udruga Radost
	1. **Osnovna škola Vladimir Nazor Ploče**

Pridružili smo se njihovom obilježavanju Dana kruha na gradskoj razini te smo zajednički sudjelovali na gradskoj manifestaciji „Maškare“. Suradnja se ostvarila i putem posjeta učiteljica vrtićkim skupinama predškolaca te razmjenom informacija stručne službe.

* 1. **Kazališne kuće**

Tablica 6. Kazališne predstave u vrtiću

|  |  |  |
| --- | --- | --- |
| Vrijeme realizacije predstave | Predstava | Kazališna kuća |
| 16.11.2017. | Tri priče | Licem u lice |
| 5.2.2018. | Koje je godišnje doba najljepše | Studio Suncokret |
| 8.3.2018. | Veliko putovanje maloga puža | Produkcija Z |
| 17.4.2018. | Mama, tata i ja | Klaun Čupko |

* 1. **AZOO, MZO**

 **Ravnateljica:**

 Ljiljana Bogunović

Upravno vijeće Dječjeg vrtića Ploče na svojoj redovnoj 19. sjednici, održanoj dana donijelo je:

**Izvješće o radu Dječjeg vrtića Ploče za period od 01.09.2017. – 31.08.2018. godine.**

**Predsjednica Upravnog vijeća:**

Ivana Miličević

**Ploče 28.09. 2018.**

**KLASA: 601-02/18-01/01**

**URBROJ: 2165-08-01-18-1886**